בס"ד

הצגה 2

מטרת ההצגה: לחזק בנו את החשיבות של עבודת המידות, לדון כל אדם לכף זכות (בנוגע לנושא 'קדימה ליותר'), חשיבות של שלום בית ושלום בין כלל ישראל

"החמין"

שחקנים: איש, אישה, ילד בר מצווה, איש 2, אישה 2, אישה 3, חכם סלמן, צדיק משה, ניסו, אביגיל אשתו, 3 ילדים.

סצנה 1:

(שוק, ברקע אנשים הולכים, סוחרים ברקע)  
רבי משה הולך בשוק ומברך אנשים, פונה אליהם)

איש: הצדיק משה הפרנסה עליי קשה, הנכסים ירדו, אוכל לקבל ברכה?

הצדיק משה: השם ישמור צאתך ובואך, ברכה, שפע וכלכלה בעזרת השם איש יקר.

איש: תודה, תודה רבה

אישה: יש לי 4 ילדים רעבים ואני משתוקקת שיהיה לי מעט לחם להחיות נפשם הרעבה

הצדיק משה: בעזרת השם, הקב"ה יברך אותך ואת ילדיך שיהא לכם שפע ומזון להתקיים ולא תצטרכו עוד להזדקק לבריות ולחפש בקומץ פרוסת לחם.

ילד: כבוד הרב יש לי עוד יומיים בר מצווה

הצדיק משה: ילד מתוק וצדיק (צביטה בלחי), שתגדל ותתפאר בתורה ובמצוות ושתהא התורה תמיד שגורה בפיך אמן- (ילד: אמן, תודה!)

(רבי משה ממשיך להסתובב ברחובות השוק, מחזיק ספר קודש בידו וקורא בו תוך כדי)

חכם סלמן רב העיר: (מהלך בשוק ופוגש את הצדיק משה)

חכם סלמן: שלום עליכם הצדיק משה,  
הצדיק משה: שלום, שלום וברכה  
חכם סלמן: יום שישי היום, איפה כבודו סועד את סעודת השבת?

הצדיק משה: סועד את ליבי ב"ה בבית  
חכם סלמן: כואב לי לשמוע, אתה צריך לסעוד על שולחנם של מלכים

הצדיק משה: איזה על שולחנם של מלכים, הרי כתוב "פת במלח תאכל, מלח במשורה תשתה וחיי צער תחיה" השם יברך אותך תודה השם יברכך.

(הצדיק משה הולך למקום אחר לברך מישהו)

סצנה 2:

(הבית של הצדיק משה, מרוט ואין לו כמעט דבר בבית.  
הצדיק משה לומד ספר תורה ומעיין בו, עושה הבעות שקשה לו להתרכז מרוב רעב, סוגר את הספר ופותח שוב ומנסה לשוב בכל הכח לחזור ולהתייגע שוב על התורה. לפתע נשמעות דפיקות על הדלת)  
  
הצדיק משה: כן פתוח, פתוח היכנס

חכם סלמן: רבי משה, כבר עבר שבוע מאז שנפגשנו, חשבתי על זה קצת, החכם ניסו מכיר אותו?  
הצדיק משה: כן הקבלן, הקבלן

חכם סלמן: הוא הציע להזמין אותך לסעודת שבת

הצדיק משה: לא מה פתאום, מה פתאום חלילה אין צורך (ממשיך להתרכז בלימוד התורה)

חכם סלמן: הבית שלו פתוח, בית באמת..

הצדיק משה: ברוך השם  
חכם סלמן: אשתו מכינה חמין טעם גן עדן!  
הצדיק משה: יברכו אותה והשם יגן עליה ויאריך ימיה שנים רבות

(עושה סימן לא עם היד וממשיך בלימוד התורה, החכם סלמן הולך מהבית).  
  
סצנה 3:  
  
(הבית של ניסו, הוא קורא עיתון ואישתו אביגיל מבשלת את החמין לשבת)  
  
אביגיל: ניסו אני רואה שבסוף לא הספקת לעשות השלמת קניות לשבת כמו שביקשתי.

ניסו: כן אל תשאלי מה היה לי בעבודה, סוף סוף קצת מנוחה  
אביגיל: טוב העבודה שלך באמת מאוד לחוצה, רוצה מעט מתבשיל האפונה? בדיוק סיימתי להכין  
ניסו: איך אפשר לסרב למאכל שלך אביגיל איי ב"ה כן אקח תודה  
  
אביגיל: (מגישה לו את המאכל) בשמחה

(חוזרת לבשל)  
ניסו: ואוו איזה ריחות עולים מהמטבח, יש לי ניחוש פרוע שזה החמין שלך, איי איזה חמין! מריח כמעט כמו הספינגים של משפחת דהן..  
אביגיל: תודה תודה ניסו ואוו אני כל פעם באמת מוחמאת יותר ויותר (ממשיכה לבשל).  
(סאונד של משהו נשבר)

אביגיל: (לעצמה) אויש הלך התבלין, טוב לא נורא אני מספיק יצירתית למצוא תחליף..)  
ניסו: הכל בסדר?

אביגיל: כן בטח בטח הכל בשליטה  
ניסו: יופי, אה ואוו את יודעת במה נזכרתי  
אביגיל: במה יקירי  
ניסו: משה מכירה?  
אביגיל: משה? ההוא שמהלך הרבה בשוק

ניסו: כן בדיוק ומחלק ברכות כן הוא  
אביגיל: מה איתו?  
ניסו: את יודעת שהרי מצבו הכלכלי לא פשוט כלל, ממש עני מרוד  
אביגיל: כן השם ירחם

ניסו: מה את אומרת שאזמין אותו לסעודת שבת?  
אביגיל: אהה בטח בטח מצווה גדולה מאוד, נזמין אותו

ניסו: מצוין  
אביגיל: גש אליו מחר אמור לו

ניסו: כן כמובן אני אצא אפילו עכשיו, אבל אין סיכוי שישתכנע, אולי אביא לו משהו שיעזור להביאו לכאן?

אביגיל: אולי.. אממ אולי  
ניסו: אולי את החמין  
אביגיל: רעיון מצוין, קח אותו אליו  
ניסו: בטוח הוא ישתכנע, אין אחד שלא עומד בחמין שלך

סצנה 4:

(ניסו פוגש בדרך את הצדיק משה)  
ניסו: הו טוב שאני רואה אותך!  
הצדיק משה: שלום החכם ניסו, שהשם יברכך תצליח בכל

ניסו: כן אמן אאא... חכם משה, חכם משה  
הצדיק משה: מה נשמע, מה שלומך?  
ניסו: ב"ה השם, איפה אתה בשבת בבית?  
הצדיק משה: החכם סלמן לא במקרה שלח אותך נכון?

ניסו: לא מה פתאום אני אני רוצה להזמין אותך

הצדיק משה: באמת אין צורך תודה על הכל, תבורך בשפע וכל טוב

ניסו: אתה חייב לטעום , זה החמין של אביגיל אשתי, כזה חמין עוד לא טעמת!  
ו.. ואולי על הדרך תתן לה ברכה לפרי בטן?

הצדיק משה: מי שברך אבותינו אברהם יצחק ויעקב הוא יברך את האישה..?  
ניסו: אביגיל בת נדיבה  
הצדיק משה: איך?

ניסו: (יותר בקול) אביגיל בת נדיבה

הצדיק משה: אביגיל בת נדיבה, השם יברך אותה בפרי בטן עוד השנה ונאמר אמן  
ניסו: אמן ואמן, כבוד הרב אולי תטעם בכל זאת  
הצדיק משה: בסדר נטעם

(ניסו פותח את סיר החמין, הרב מברך : 'ברוך אתה ד' אלוקינו מלך העולם בורא מיני מזונות' וטועם, מבט מזועזע שרוצה להקיא אבל אחרי 2 שניות מתעשט)  
ניסו: אה איך? ידיים של אביגיל אשתי!  
(הצדיק משה משתעל מעט)  
ניסו: רק בגלל זה התחתנתי איתה, כל העיר מדברת על החמין של אשתי  
ניסו: זה טעים, טוב אם תשנה את דעתך לגבי הסעודה, אתה יודע איפה אנחנו גרים.

הצדיק משה: חכם ניסו בוא בוא הנה  
ניסו: מה קרה כבוד הרב  
הצדיק משה: אתה אומר אשתך הכינה את זה?  
ניסו: כן  
הצדיק משה: זה משהו משהו  
ניסו: אני יודע זה ידיים של אביגיל זה משהו, כולם מכירים אה  
הצדיק ניסו: אי אפשר להשאיר את הסיר ככה שלם וגדול, צריך לאכול את הכל זה משהו מיוחד (אוכל ואוכל..)  
ניסו: כבודו..  
עובר אורח: אדוני רוצה כוס מים? הלו תרצה כוס מים?  
(ניסו מסתכל לצדדים, המבטים ננעצים בצדיק משה, ניסו מרגיש חוסר נעימות)  
הצדיק משה: כוס מים כן תביא זה מצוין, (לוגם מעט), בעצם תחזיק את זה רגע  
(הצדיק משה לוקח את כל הסיר איתו וגומר את כל החמין.)

ניסו: אבל למה כל הסיר כבוד הרב?... כבודו?

(ניסו פונה לאנשים) ניסו: ראיתם כזה דבר? ככה זלל לי את כל הסיר לשבת

אני לא מאמין מה זאת ההתנהגות הזאת (אנשים מהנהנים)  
אישה 2: שערוריה, ככה לעשות לבן אדם?? בושה וחרפה!  
איש 2: זה צדיק זה?? זה צדיק זללן! רק אוכל מעניין אותו!  
אישה 3: אני חושבת שעל מעשה כזה דרוש נידוי, לא פחות, איזה עוול!  
  
סצנה 5:

(הצדיק משה הולך בדרך ושומע קולות של ילדים צוחקים וצועקים)

ילדים: הצדיק הזללן! הצדיק הזללן!  
ילד 1: צדיק מקווה שהיה לך טעים החמין!!  
ילד2: זה צדיק זה? אפילו מדריכה רעבה אחרי לילה לבן לא תאכל כזה סיר שלם  
ילד3: תראו אותו, רק מחכה לרגע שבו יוכל לזלול עוד ועוד, הוא פשוט ניצל את הרגע יותר מידי טוב  
ילדים: כן.. בדיוק.. חהחה הצדיק הזללן! הצדיק הזללן!

(הצדיק משה מהלך ופניו מבוישות).

סצנה 6:

חכם סלמן: מר ניסו

ניסו: אה הרב צהריים טובים  
חכם סלמן: אני מאוד מצטער על מה שהיה  
ניסו: מה שהיה היה, בוא נשאיר מקום לחוויות טובות שיבואו בעתיד  
חכם סלמן: אולי תזמין שוב את הצדיק לשבת?  
ניסו: זה צדיק? זה צדיק??  
חכם סלמן: אל תהרהר אחריו שמא עשה תשובה  
ניסו: כבוד הרב תעשה לי טובה.. (ניסו הולך, החכם סלמן מראה מבט מאוכזב והולך גם הוא)

סצנה 7:

קריינות: השנים חלפו וחכם משה שהגיע לגיל מופלג, נהפך חולה

(חכם סלמן והצדיק משה יושבים על ספסל)  
הצדיק משה: חכם סלמן, הקב"ה לוחש לנשמה שלי שהוא רוצה אותה בחזרה

חכם סלמן: עם ישראל צריך אותך  
הצדיק משה: לעם ישראל יש אותך, תורה ומצוות ומעשים שעשית בעולם הזה יגנו על עם ישראל

חכם סלמן: בעזרת השם  
צדיק משה: אמן  
חכם סלמן: מחילה רבנו, יש לי שאלה שהולכת איתי הרבה זמן

הצדיק משה: תשאל בני תשאל  
חכם סלמן: אתה זוכר את המקרה עם החמין של ניסו? הרי כבודו לא בעל תיאבון גדול

הצדיק משה: האישה  
חכם סלמן: האישה?  
הצדיק משה: ניסו ואישתו היו הרבה זמן חשוכי ילדים וניסו רצה לגרש אותה ולהפסיק את הנישואין, אז הוא בא אליי עם סיר חמין לבקש ברכה שיהיה לה פרי בטן, ברכתי אותו, וכדי שהברכה תחול טעמתי אותו,

החכם סלמן: החמין של אביגיל!  
הצדיק משה: איום ונורא, החמין היה או מקולקל או משהו לא טוב בתבלינים לא יודע  
החכם סלמן: אז למה אכלת את כל הסיר?

הצדיק משה: כי לא רציתי שניסו יכעס עליה, ושלום בית מה יהא עליו?

החכם סלמן: ואז כולם חשבו שאתה... זללן  
הצדיק משה: אז חשבו, הקב"ה מסכים שימחק שמו למען שלום בית, אז משתדל אני ללמוד ממידותיו של הקב"ה

תושבי השכונה דופקים על הדלת של הצדיק משה החולה  
תושבי שכונה: סליחה צדיק יקר  
- איך פיקפקנו בך לשווא  
- ניסו: אני כל כך מצטער, טעיתי  
- הרב הזה ראוי להרבה יותר!! -נפרסם הסיפור שלא יהא אף אדם שלא יכיר את מסירות הנפש על שלום בית ושלום ואהבה בין עם ישראל